ओपन में इस बार 21 हजार ज्यादा परीक्षार्थी
रायपुर | माध्यमिक शिक्षा मंडल (माशिमं) की बोर्ड परीक्षा के बाद अब ओपन स्कूल की दसवीं-बारहवीं की परीक्षा इसी महीने शुरू होगी। इस बार ओपन स्कूल की परीक्षा में 21 हजार ज्यादा परीक्षार्थियों के शामिल होने का अनुमान है। पिछली बार ओपन स्कूल की करीब 1 लाख 60 हजार विद्यार्थियों ने आवेदन किया था, इस बार यह संख्या करीब एक लाख अस्सी हजार पहुंचने का अनुमान है। परीक्षा 30 मार्च से 20 अप्रैल तक होगी। इसकी समय-सारणी पहले ही जारी की जा चुकी है।
छत्तीसगढ़ राज्य ओपन स्कूल अब परीक्षा की तैयारियों में है। अफसरों ने बताया कि 20-21 मार्च को प्रवेश पत्र जारी किए जाएंगे। इसकी तैयारी की जा रही है। यह समन्वय केंद्रों के अलावा वेबसाइट पर भी अपलोड किए जाएंगे। इस बार ओपन स्कूल की परीक्षा में बदलाव किया गया है।
hin_Deva hin_Deva hin_Deva